钦定古今图书集成/明伦汇编/闺媛典/第026卷 > 洪溱妻叶氏
## 钦定古今图书集成/明伦汇编/闺媛典/第026卷 > 洪溱妻叶氏

按《闽书》：叶氏，洪溱妻，侍郎朝选母也。嫁时舅已没，独
其姑在。姑有二女皆未字。氏出其簪珥衣服上，姑曰：
“以此行长。”姑曰：“以此行次姑。”姑大喜。朝选举进士，受
封时，诸贵人母相与欢宴，车服华焕，婢女靓丽。氏独
居乡，课诸婢仆耕织而已，家事外绝无他言。朝选榷
税浙关三年，借贷而归。氏曰：“善劝。”溱资给之。至其参
政广右，颇用刑威。氏闻不喜曰：“杖人至十足矣，何用
太重。”每遣人至邸舍，必谓曰：“告汝主，我语如此。”